open-index/open-wikipedia-markdown huggingface dataset:
Dentalíidos

A dos **dentalíidos** (*Dentaliida*) é unha orde de moluscos, unha das dúas que compoñen a clase dos escafópodos,

Aparecen no rexistro fósil no carbonífero temperán, hai uns 350 millóns de anos.

## Taxonomía 
### Descrición 
Segundo moitos autores a orde foi descrita en 1776 polo filósofo e naturalista británico Emanuel Mendez da Costa, pero, segundo outros, a descrición corresponde ao zoólogo ruso Yaroslav Igórevich Starobogatov, que o fixo en 1974.

### Etimoloxía 
O nome científico *Dentalia* está formado polo elemento *denti-*, do nome do xénero tipo da orde (e da familia dos dentalíidos), *Dentālǐum*, á súa vez derivado do latín *dens, dentis*, 'dente', coa desinencia *-ĭa*, incicando plural.

### Clasificación 
Segundo o World Register of Marine Species, a orde comprende as seguintes familias:
* *Anulidentaliidae* Chistikov, 1975 
* *Calliodentaliidae* Chistikov, 1975
* *Dentaliidae* Children, 1834
* *Fustiariidae* Steiner, 1991
* *Gadilinidae* Chistikov, 1975 
* *Laevidentaliidae* Palmer, 1974
* *Omniglyptidae* Chistikov, 1975
* *Rhabdidae* Chistikov, 1975

## Galería 

Ficheiro:Antalis entalis 001.jpg|*Antalis entalis*
Ficheiro:Dentalium octangulatum 01.JPG|*Dentalium octangulatum*
Ficheiro:Fustiaria subeburnea 01.JPG|*Fustiaria subeburnea*

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª ed. Madrid: McGraw-Hill Interamericana de España. ISBN 0-87893-097-3.
* D'Ancona, Humberto (1972): "Escafópdos" en *Tratado de zoología. Tomo II. Zoología especial*. Barcelona: Editorial Labor, S. A., pp.&nbsp;747–748.
* Grassé, P.-P., E. A. Poisson e O. Tuzet (1976): "Escafópodos o solenoconos", pp.&nbsp;421.424, en *Invertebrados*. (En Grassé, P.-P., *Zoología*, vol. 1). Barcelona: Toray-Masson. ISBN 84-311-0200-4.
* Hickman, C. P., W. C. Ober e C. W. Garrison (2006): *Principios integrales de zoología*, 13ª ed. Madrid: McGraw-Hill Interamericana. ISBN 84-481-4528-3.
* Meglitsch, P. A. (1986): *Zoología de invertebrados*, 2ª ed. Madrid: Ed. Pirámide. ISBN 84-368-0316-7.
* Rolán, Emilio e Otero-Schmitt, Jorge (1996): *Guía dos moluscos de Galicia*. Vigo: Editorial Galaxia. ISBN 978-84-8288-072-3.
* Remane, A., Storch, V. e Welsch, U. (1980): "Scaphopoda", en *Zoología sistemática. Clasificación del reino animal*. Barcelona: Ediciones Omega. ISBN 84-282-0608-2, p.&nbsp;160.
* Steiner, G. & Kabat, A. R. (2001): "Catalogue of supraspecific taxa of Scaphopoda (Mollusca)" *Zoosystema* **23** (3): 433-460.Ver en liña.
* Steiner, G. & Kabat, A. R. (2004): "Catalog of species-group names of Recent and fossil Scaphopoda (Mollusca). *Zoosystema* **26** (4): 549-726. Ver en liña.
* VV. AA. (1968): "Escafópodos" en: *Enciclopedia Salvat de las ciencias. Tomo 4. Animales invertebrados*. Pamplona: Salvat, S. A. de Ediciones, pp.&nbsp;272–274.

### Outros artigos 
* Moluscos
* Escafópodos

### Ligazóns externas 
* *Dentaliida* na ADW.
* *Dentaliida* na EOL.
* *Dentaliida*  da Costa, 1776 no ITIS.
* *Dentaliida* da Costa, 1776 en uBio.
* *Dentaliida* no NCBI.
* *Dentaliida*  en Catalogue of Life: 25th March 2016. Species2000. ITIS.
Abbey Road Studios

Os estudios de gravación **Abbey Road Studios** (chamados EMI Studios ata 1970) están situados na rúa londiniense de Abbey Road. O grupo The Beatles gravou case a totalidade da súa discografía neles e para a portada do álbum *Abbey Road* decidiron tomar unha fotografía da agrupación mentres cruzaba o paso de peóns situado diante dos estudios. Esta imaxe foi e segue a ser unha das imaxes máis emblemáticas de portadas de álbums. Pink Floyd tamén gravou algúns dos seus discos nestes estudios, incluíndo o lendario álbum *The Dark Side of the Moon*. Por citar algúns dos artistas que utilizaron os estudios está Enya, Iron Maiden, Michael Jackson, Stevie Wonder, Oasis, Freddie Mercury, Radiohead, Red Hot Chili Peppers, U2, Kylie Minogue, Lady Gaga, Amy Winehouse, Gustavo Cerati, Dani Martín etc.

Na actualidade, utilízase fundamentalmente para gravacións de corda con orquestras, tales como a banda sonora de *Star Wars*, e tamén se utilizou para gravar a banda sonora de *Halo 4* e *The Sims 4*.

O 17 de febreiro de 2010, EMI anunciou a posta en venda dos estudios de Abbey Road, coa que esperaba obter ganancias por riba dos 30 millóns de libras esterlinas. Con todo, a mobilización que causou a noticia provocou que o Goberno británico declarase os estudios monumento histórico, o que impide a súa demolición.

## *Live from Abbey Road* 
Desde 2007, estes estudios acollen o programa de televisión *Live from Abbey Road*, de Channel 4, que se distribúe a máis de 120 países en todo o mundo, usando imaxes en alta definición de música en vivo, cunha lente de 35&nbsp;mm, como se fose unha película.

## Notas
Capela da Venerable Orde Terceira da Coruña

A **capela da Venerable Orde Terceira de San Francisco** é un templo relixioso do século XVIII situado próximo á Cidade Vella da Coruña.

## Historia 
A Terceira orde de San Francisco foi unha institución para segrares fundada por Francisco de Asís en 1221.

Mentres que as ruínas do convento pasaron a propiedade militar en 1835, a capela non sufriu a desamortización por ser unha propiedade privada dos irmáns terciarios.

O acceso ao templo realízase por un amplo vestíbulo. A planta consta dunha única nave cunha sancristía acaroada ao lado da epístola. Nos flancos existen fornelas con retablos barrocos con marcos de pedra. O retablo maior, de estilo barroco, ocupa todo o testeiro. Débese a Domingo Antonio de Paredes e está datado en 1777, mais contén pezas doutro retablo anterior de 1690.

## Notas 
## Véxase tamén 
### Ligazóns externas 
* Ficha  en Turgalicia
* Igrexa Orde Terceira de San Francisco
* Venerable Orden Tercera Franciscana
Synchiropus

Os ***Synchiropus*** son un xénero de peixes de auga salgada da familia dos *Callionymidae*. Habitan principalmente nas augas dos Océanos Índico e Pacífico.

## Especies 
O World Register of Marine Species recoñece 42 especies diferentes dentro deste xénero. Son as seguintes:

## Notas 
## Véxase tamén
Tim Staffell

**Timothy John Staffell** (coñecido como **Tim Staffell**), nado o 24&nbsp; de febreiro de 1948 en Ealing, Londres, Inglaterra, é un músico de rock, artista visual e deseñador. Foi un dos membros de Smile, unha banda que incluía a Brian May como guitarrista e a Roger Taylor na batería. Logo da saída de Staffell, Freddie Mercury e John Deacon uníronse ao grupo para formar a coñecida banda de rock Queen.

## Vida e carreira na música 
Timothy John Staffell estudou na *Hampton Grammar School* e nesa época era o cantante nunha banda chamada Railroaders. En 1964 asistiu a un concerto onde coñeceu o compañeiro de estudos Brian May. Axiña montaron unha banda de blues-rock chamada "1984", con John Garnham (guitarra), Dave Dilloway (baixo), John Sanger (teclados) e Richard Thompson (percusión). En 1965 Staffell empezou os seus estudos de debuxo e deseño no *Ealing Art College*, onde colleu amizade con Freddie Mercury, entanto que Brian May marchara para o Imperial College, de Londres. "1984" disolveuse a principios de 1968.

Staffell e Brian May crearon xuntos máis tarde unha nova banda chamada Smile, con Roger Taylor como percusionista. Staffell e Brian May co-escribiron a canción "Doing All Right", que foi incluída por Queen no seu álbum de debut. Staffell uniu a Humpy Bong e logo o grupo de&nbsp;rock progresivo experimental Morgan, con quen publiou os álbums *Nova Solis* e *Brown Out* (máis tarde rebautizado como *The Sleeper Wakes*)*.*

## Deseñador 
Staffell continuou tamén a súa carreira no mundo do deseño de produto e tamén como deseñador, animador e director de anuncios. Entre os proxectos nos que traballou está a adaptación á cadea de televisión BBC de ''The Hitchhiker's Guide to the Galaxy*, e el foi tamén o xefe dos creadores de modelos para a primeira serie do programa infantil de televisión *Thomas the Tank Engine & Friends''.

## Regreso á música 
En 2001, Staffell regresou á industria de música formando parte con Richard Lightman (con quen levaba moito tempo colaborando) dunha nova banda de blues-funk chamada aMIGO, con inspiracións latinas, de folk e de rock.  En 2003 gravaron un álbum co seu mesmo nome, con versións regravadas das cancións de Smile "Earth" e "Doing All Rightr", no que colaborou o seu excompañeiro Brian May nas guitarras e nas voces. O álbum foi autoeditado nunha serie limitada de menos de 300 copias e máis tarde pasou a estar dispoñible en iTunes.

## Notas 
## Véxase tamén
### Ligazóns externas 
* Sitio web oficial
* Discografía de Tim Staffell en Discogs
*  na Internet Movie Database
Dentalíidos (homónimos)

O termo **dentalíidos** pode referirse a:
* **Dentalíidos**, unha orde de moluscos da clase dos escafópodos.
* **Dentalíidos**, unha familia da citada orde.
Resonancia magnética nuclear

miniatura|Imaxe combinada RMN e PET dunha cabeza humana.
A **resonancia  magnética nuclear (RMN)** é a tecnoloxía baseada no fenómeno físico que emprega as propiedades mecánico-cuánticas dos  núcleos atómicos.

Todos os núcleos que posúen un número impar de protóns ou neutróns teñen un momento magnético e un momento angular intrínseco, noutras palabras, teñen un spin > 0. Os núcleos máis comunmente empregados en RMN son o do protio (1H, o isótopo máis sensíbel en RMN despois do inestábel tricio, 3H), o 13C e o 15N, aínda que os isótopos de núcleos de moitos outros elementos (2H, 10B, 11B, 15N, 17O, 19F, 23Na, 29Si, 31P, 35Cl, 113Cd, 195Pt) son tamén utilizados.

As frecuencias ás cales un núcleo atómico resoa (por exemplo, dentro dunha molécula) son directamente proporcionais á forza do campo magnético exercido, de acordo coa ecuación da frecuencia de precesión de Larmor. A literatura científica até 2008 inclúe espectros dun grande intervalo de campos magnéticos, desde 100 nT até 20 T. Os campos magnéticos maiores son a miúdo preferidos xa que a correlación co incremento da sensibilidade de sinal é maior. Existen moitos outros métodos para incrementar o sinal observado. O incremento de campo magnético tamén se traduce nunha maior resolución espectral, cuxos detalles son descritos polo desprazamento químico e o efecto Zeeman.

A RMN foi descrita por vez primeira por Herman Carr en 1952, cando produciu unha imaxe por resonancia magnética dunha soa dimensión na súa tese de doutoramento de Harvard.

## Notas
## Véxase tamén
### Outros artigos
* Imaxe médica
* Imaxe por resonancia magnética
* A resonancia magnética nunha páxina (One-Page MR Primer)

### Ligazóns externas
* Sociedade Española de Neuroimaxe
Bomba de cobalto (medicina)

: Para o armamento, véxase **Bomba de cobalto (armamento)**

A **bomba de cobalto** (abreviado, **BCO**) é un aparello de radioterapia empregado para o tratamento dalgunhas doenzas, especialmente diferentes tipos de cancro. A súa denominación provén polo uso de:

* Isótopo radioactivo de cobalto 60 para o tratamento de ditas enfermidades.
* Pistón pneumático (bomba), para o desprazamento do isótopo.

A desintegración acontece segundo a seguinte fórmula:

60Co = 60Ni + \beta + 2\gamma \,\!

A vida media deste radionúclido é de 5,27 anos. A blindaxe do cabezal absorbe a radiación beta, polo que esta non é útil. O que interesa é a radiación gamma, cuxa enerxía media é de 1,33 MeV (megaelectronvoltios).

Nos últimos anos as bombas de cobalto veñen quedando obsoletas e sendo substituídas polos aceleradores de partículas, ao seren estes máis precisos.
## Notas
## Véxase tamén
### Outros artigos
* Oncoloxía
Estadio Municipal de San Pedro

O **Estadio Municipal de San Pedro** é unha instalación deportiva localizada en Marín, destinada principalmente á práctica de fútbol e atletismo. O seu propietario é o Concello de Marín e nel xoga os seus partidos como local o Marín Club de Fútbol.

Conta cun terreo de xogo de herba artificial e bancadas con capacidade para 1500 persoas.

## Véxase tamén
### Ligazóns externas
*
Éforo de Cumas

**Éforo de Cumas** (grego antigo Ἔφορος), nado en Cumas no -400 (outros din que no -380) e finado en -330, foi un historiador grego do século -IV.
## Traxectoria 
A información sobre a súa biografía é limitada. Foi o pai do historiador Demófilo, de quen seguiu os pasos como historiador, e segundo Plutarco, declinou a oferta de Alexandre Magno de acompañalo na súa campaña persa, como historiador oficial. Xunto co historiador Teopompo, foi discípulo de Isócrates.
## Obras 
A súa principal obra é unha *Historia universal* en 29 libros, que foi editada polo seu fillo Demófilo, quen engadiu un tomo máis. Contén unha descrición das Guerras Sacras, con outras narracións do tempo dos Heráclidas, até a toma de Perinto por Filipo II de Macedonia, cubrindo un período de máis de setecentos anos. Segundo Polibio, Éforo foi o primeiro historiador, autor dunha historia universal. Para cada un dos 29 libros, Éforo escribiu un *prooimion* (prefacio). O traballo seguía unha temática, máis que unha estrita orde cronolóxica.

As súas fontes foron textos de Heródoto, Tucídides, Ctesias e Calístenes de Olinto. A súa actitude moralista e o racionalismo con que afronta os mitos, son dous constantes do seu estilo literario.

Diodoro Sículo foi o principal responsábel da preservación desta obra para a posteridade, ao copiar moitas dos seus partes, que constitúen a única narración continuada da historia de Grecia entre o -480 e o -340.
## Notas
Unións Agrarias

**Unións Agrarias-Unión de Pequenos Agricultores**, abreviado coma **Unións Agrarias-UPA**, é un sindicato agrario que desenvolve as súas actividades en Galiza. A organización permanece ligada estruturalmente ao sindicato Unión Xeral de Traballadores (UXT). Está composta por diferentes federacións ou sedes.

Unións Agrarias é o sindicato que defende especificamente os intereses dos labregos, gandeiros e traballadores do rural galego federados na súa organización.

Contan cun revista chamada *A terra.*

## Estrutura
A organización do sindicato está establecida do seguinte xeito:
*Secretario Xeral: Roberto García González.
*Secretario de Organización e Coordinación coas Comarcas: Xosé Rodríguez Blanco.
*Secretario de Asuntos Económicos e Área Interna: Xabier López Iglesias.
*Secretaria de Igualdade e Política Social: Verónica Marcos Arrojo.	
*Secretaria de Xuventude, Emprendedores do Rural e Medio Ambiente: Begoña Liñares García.	
*Secretaria Executiva: Rosario Muñiz López.
*Secretario Executivo: Xosé Castro Cabaleiro.

## Galería de imaxes

Cabeceira-manifestacion-gandeira-Santiago-2015-Praza Pública2.jpg|Manifestación de gandeiros polo prezo do leite en Santiago de Compostela en 2015 *(CC Praza Pública)*.
Alcaldes-Manifa-defensa-sector-leiteiro-Praza Publica 2.jpeg|Alcaldes manifestándose en defensa do sector leireiro galego *(CC Praza Pública)*.

## Notas
## Véxase tamén
### Outros artigos
* Cota láctea
* Agrarismo
### Ligazóns externas
Diocese católica latina de Périgueux

A **diocese de Périgueux-Sarlat** (en ) é unha diocese da Igrexa Católica Latina, sufragánea da arquidiocese de Bordeos. En 2013 contaba con 355.900 bautizados sobre unha poboación total de 412.082 habitantes. O seu bispo dende 2014 é Philippe Mousset.

## Territorio 
A diocese abrangue o departamento da Dordoña. A sé episcopal é a cidade de Périgueux, onde está a Catedral de Sant Front. O territorio está organizado en 28 parroquias.

Limita ao norte coas dioceses de Angulema e Limoges, ao suroeste coa arquidiocese de Bordeos, ao sur coa diocese de Agen, e ao leste coas dioceses de Tulle e de Cahors.

## Véxase tamén 
### Ligazóns externas 
* Páxina web oficial 
* Perfil en GCatholic.org 
* Perfil en Catholic-Hierarchy.org
Dentalíidos (familia)

A dos **dentalíidos** (*Dentaliidae*) é unha familia de moluscos escafópodos da orde do mesmo nome, **dentalíidos** (*Dentaliidae*), que comprende numerosas especies coñecidas vulgarmente como **dentalios**.

## Familias 
Segundo o WoRMS, a familia comprende os seguintes xéneros:
* *Antalis* H. Adams & A. Adams, 1854
* *Coccodentalium* Sacco, 1896
* *Compressidentalium* Habe, 1963
* *Dentalium* Linnaeus, 1758
* *Eudentalium* Pislbry & Sharp, 1897
* *Fissidentalium* P. Fischer, 1885
* *Graptacme* Pilsbry & Sharp, 1897
* *Lentigodentalium* Habe, 1963
* *Paradentalium* Cotton & Godfrey, 1933
* *Pictodentalium* Habe, 1963
* *Plagioglypta* Pilsbry in Pilsbry & Sharp, 1898
* *Schizodentalium* G. B. Sowerby III, 1894
* *Striodentalium* Habe, 1964
* *Tesseracme* Pilsbry & Sharp, 1898

## Galería 

Ficheiro:Antalis inaequicostata 01.JPG|*Antalis inaequicostata*
Ficheiro:Dentalium octangulatum 01.JPG|*Dentalium octangulatum*
Ficheiro:Entalis laevis 01.JPG|*Entalis laevis*
Ficheiro:Graptacme marchadi 01.JPG|*Graptacme marchadi*
Ficheiro:Paradentalium disparile 01.JPG|*Paradentalium disparile*

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª ed. Madrid: McGraw-Hill Interamericana de España. ISBN 0-87893-097-3.
* D'Ancona, Humberto (1972): "Escafópdos" en *Tratado de zoología. Tomo II. Zoología especial*. Barcelona: Editorial Labor, S. A., pp.&nbsp;747–748.
* Grassé, P.-P., E. A. Poisson e O. Tuzet (1976): "Escafópodos o solenoconos", pp.&nbsp;421.424, en *Invertebrados*. (En Grassé, P.-P., *Zoología*, vol. 1). Barcelona: Toray-Masson. ISBN 84-311-0200-4.
* Hickman, C. P., W. C. Ober e C. W. Garrison (2006): *Principios integrales de zoología*, 13ª ed. Madrid: McGraw-Hill Interamericana. ISBN 84-481-4528-3.
* Meglitsch, P. A. (1986): *Zoología de invertebrados*, 2ª ed. Madrid: Ed. Pirámide. ISBN 84-368-0316-7.
* Rolán, Emilio e Otero-Schmitt, Jorge (1996): *Guía dos moluscos de Galicia*. Vigo: Editorial Galaxia. ISBN 978-84-8288-072-3.
* Remane, A., Storch, V. e Welsch, U. (1980): "Scaphopoda", en *Zoología sistemática. Clasificación del reino animal*. Barcelona: Ediciones Omega. ISBN 84-282-0608-2, p.&nbsp;160.
* Steiner, G. & Kabat, A. R. (2001): "Catalogue of supraspecific taxa of Scaphopoda (Mollusca)" *Zoosystema* **23** (3): 433-460.Ver en liña.
* Steiner, G. & Kabat, A. R. (2004): "Catalog of species-group names of Recent and fossil Scaphopoda (Mollusca). *Zoosystema* **26** (4): 549-726. Ver en liña.
* VV. AA. (1968): "Escafópodos" en: *Enciclopedia Salvat de las ciencias. Tomo 4. Animales invertebrados*. Pamplona: Salvat, S. A. de Ediciones, pp.&nbsp;272–274.

### Outros artigos 
* Moluscos
* Escafópodos
* Dentalíidos

### Ligazóns externas 
* *Dentaliidae* Gray 1834  en Fossilworks.
* *Dentaliidae* Children, 1834 no ITIS. 
* *Dentaliidae* na ADW.
* *Dentaliidae* na EOL.
* *Dentaliidae* Gray, 1834 en uBioPortal.
* *Dentaliidae* no NCBI.
Xóvenes Agricultores

**Xóvenes Agricultores** é un sindicato agrario que desenvolve as súas actividades en Galiza. Está federado na Asociación Agraria de Jóvenes Agricultores (ASAJA).

## Notas
## Véxase tamén
### Outros artigos
* Cota láctea
* Agrarismo
* Unións Agrarias
### Ligazóns externas
* asaja.com/ 
*"Xóvenes Agricultores: A vella póla agraria do PPdeG afoga entre as débedas", artigo de David Lombao en *Praza Pública*, 11 de maio de 2016.
Mitin das arengas

miniatura|Monumento dedicado a Rosalía de Castro, punto final do mitin.|315x315px
O **mitin das arengas** foi un acto celebrado o día da Patria en Santiago de Compostela en 1934 e 1935, organizado polos colectivos galeguistas do país. Nel interviron e participaron numerosas personalidades da cultura e a sociedade galega, como Ramón Piñeiro, Emilia Docet, Castelao, Alexandre Bóveda, Otero Pedrayo, Valentín Paz Andrade, Ánxel Casal ou Ramón Suárez Picallo.

## Historia
Celebrouse por vez primeira ás 11 da noite do 24 de xullo de 1934 na praza da Quintana, rematando na estatua de Rosalía de Castro da capital galega. Celebrouse tamén en 1935, cando apareceu por sorpresa Castelao, que se atopaba exiliado en Estremadura. Mais en 1936 non se chegou a levar a cabo por mor do Golpe de Estado do 18 de xullo de 1936. Durante a ditadura franquista foron abandonadas todo tipo de celebracións do día da Patria, ficando relegadas á emigración.

O mitin das arengas era fortemente criticado pola prensa polo seu carácter nacionalista galego e antiespañolista.

## Notas
## Véxase tamén 
### Ligazóns externas 
* "Mítin das Arengas" *Historia da literatura galega*. AS-PG.
Ramón Refojo González

**Ramón Refojo González**, nado en Borraxeiros (Agolada) en 1886 e finado no mesmo concello en 1965, foi un político galego.

## Traxectoria 
Logo do procesamento de Primo Castro Vila, foi elixido alcalde de Agolada en agosto de 1933. Foi suspendido no cargo en agosto de 1934.

## Véxase tamén 
### Ligazóns externas
Fistulariidae

thumb|*F. petimba*.
***Fistulariidae*** é unha pequena familia zoolóxica de peixes da orde *Syngnathiformes*, familia cun só xénero *Fistularia*, que se encontra no mundo en mares tropicais e subtropicais. O seu nome procede do latín *fistula* = tubo, pola forma do seu corpo.

Aparecen por primeira vez no rexistro fósil no Eoceno medio, durante o Terciario inferior.

## Morfoloxía 
Os exemplares posúen un corpo esaxeradamente alongado cunha media de 2 m de lonxitude e lixeiramente deprimido, parécense a moitas anguías, mais teñen aletas dorsais e anais ben distinguibles, unhas aletas caudais bifurcadas cuns raios concéntricos que forman un filamento alongado; a liña lateral está ben desenvolvida e esténdese polo filamento caudal.
* Xénero *Fistularia*.
** *Fistularia commersonii* (Rüppell, 1838)
** *Fistularia corneta * (Gilbert e Starks, 1904)
** *Fistularia petimba* (Lacepède, 1803)
** *Fistularia tabacaria* (Linnaeus, 1758)

## Notas
Río Chamoso

O **río Chamoso** é un afluente do Miño que percorre os concellos de Castroverde, O Corgo e Lugo.

## Curso 
Nace na xunta dos regos da Esbaradoira e do Lameirón, as súas cabeceiras, preto do Vitureiro, na parroquia de Montecubeiro, en Castroverde.

Recibe ó río Romeán pola marxe dereita a altura da ponte de Galiñeiros, en Arxemil. En Abuín acondicionouse unha praia fluvial con merendoiros, ó pé da A-6 . Recibe ó rego de Carballido pola marxe dereita fronte ó muíño da Herdeira, na parroquia de Laxosa, e durante varios quilómetros serve de límite entre os concellos do Corgo e de Lugo . Desemboca no Miño pola súa marxe esquerda, ó pasar a ponte da Foz .

## Afluentes 
Afluentes do Río Chamoso por orde, dende o nacemento ata a desembocadura:
# Rego da Esbaradoira: cabeceira pola marxe dereita.
# Rego do Lameirón: cabeceira pola marxe esquerda.
# Rego de Pereiroá: desemboca preto de Pereiroá *(Castroverde)* pola marxe esquerda.
# Rego de Rodinso: desemboca ó pé do Castelo de Castroverde, fronte a Bolaño *(Castroverde)*, pola marxe esquerda.
# Rego de Xubil: desemboca en Bolaño *(Castroverde)*, pola marxe dereita.
# Rego de Outeiro: desemboca en Outeiro *(Castroverde)*, pola marxe esquerda.
# Rego de Anguieiro: desemboca preto de Gracián *(Castroverde)*, pola marxe dereita.
# Rego de Caxín: desemboca preto de Queizán de Abaixo *(O Corgo)*, pola marxe esquerda.
# Rego da Moa: desemboca preto das Aceñas *(O Corgo)*, pola marxe esquerda.
# Río Romeán: desemboca na ponte de Galiñeiros, en Arxemil *(O Corgo)*, pola marxe dereita, a 13,15&nbsp;km do Miño .
# Rego dos Rofideiros: desemboca na praia fluvial, en Abuín *(O Corgo)*, pola marxe esquerda.
# Rego do Carballido: desemboca fronte ó muíño da Herdeira, na parroquia de Laxosa *(O Corgo)*, pola marxe dereita.
# Regueiro de Paradela: desemboca en Paradela *(O Corgo)*, pola marxe esquerda, a 7,76&nbsp;km do Miño .
# Rego de San Fiz: desemboca preto de San Fiz *(O Corgo)*, pola marxe esquerda.

## Galería de imaxes 

Ficheiro:Río Chamoso 20XI2015 01.JPG|A ponte da Foz, sobre o río Chamoso, preto da desembocadura no río Miño, entre os concellos de Lugo e O Corgo.
Ficheiro:Río Chamoso 20XI2015 02.JPG|Interior do muíño que hai a carón da ponte da Foz, sobre o río Chamoso, preto da desembocadura no río Miño, entre os concellos de Lugo e O Corgo.
Ficheiro:Río Chamoso 20XI2015 04.jpg|Muíño localizado a carón da ponte da Foz, sobre o río Chamoso, preto da desembocadura no río Miño, entre os concellos de Lugo e O Corgo.

## Notas
Concello de Valle de Bravo

**Valle de Bravo** é un concello do oeste do Estado de México, en México. Limita coas municipalidades mexicanas de Donato Guerra, Temascaltepec, Amanalco, Ixtapan del Oro, Santo Tomas e Otzoloapan. A cabeceira municipal é Valle de Bravo.

## Política e goberno 
## Galería de imaxes 

Ficheiro:JoaquinArcadioStreetValleBravo.JPG|Rúas de Valle de Bravo.
Ficheiro:PanVBravoSpires3.JPG|Valle de Bravo.

## Notas 
## Véxase tamén
### Ligazóns externas 
* Páxina oficial 
* Concello de Valle de Bravo INEGI, 2009.
Concello de Amanalco

**Amanalco** é un concello do Estado de México, en México. Limita ao norte con Villa Victoria e Villa de Allende, ao sur con Valle de Bravo e Temascaltepec, ao leste con Almoloya de Juárez e Zinacantepec e ao oeste con Donato Guerra e Valle de Bravo. Abrangue unha superficie de 222,27&nbsp;km² e a súa poboación era de 22&nbsp;864 habitantes no ano 2010. A cabeceira municipal é Amanalco de Becerra.

## Política e goberno 
## Notas 
## Véxase tamén 
### Ligazóns externas 
* Concello de Amanalco INEGI, 2009.
Imperial College London

O **Imperial College London** (oficialmente *The Imperial College of Science, Technology and Medicine* é unha prestixiosa universidade británica con sede en Londres, especializada en ciencia, tecnoloxía, medicina e economía.

O Imperial College está clasificado adoito entre as mellores universidades do mundo, superando nalgúns casos mesmo a Oxford e Cambridge. En particular, en 2014 clasificouse segundo a escala mundial nos *QS World University Rankings.* Os campos máis salientables desta universidade son a enxeñaría e a tecnoloxía. Neste sector, o Imperial College obtivo o sexto lugar do mundo nos* QS World University Rankings*  e o oitavo lugar no *Academic Ranking of World Universities* .

Anteriormente, esta institución formaba parte da Universidade de Londres, pero independizouse dela o 8 xullo de 2007, no centésimo aniversario da súa fundación.

## Campus 
O seu campus principal está en South Kensington, entre o Royal Borough of Kensington and Chelsea e a City of Westminster. Está situado nunha área cunha alta concentración de istitucións académicas e culturais, entre elas o Museo de Historia Natural, o Museo de Ciencia, o Museo Vitoria e Alberte, o Royal College of Art, o Royal College of Music, a Royal Geographic Society e o Royal Albert Hall. O Imperial College ten outros dous campus, en Silwood Park e en Wye.

A *Imperial College NHS Trust* é unha fundación que forma parte do sistema sanitario británico e xestiona varios hospitais en todo Londres, e nela desenvólvese tamén actividade académica.

Entre os proxectos recentes de mellora está a costrución do *Imperial College Business School* e do centro deportivo *Ethos*, para uso gratuíto por todos os seus estudantes.

## Admisión 
O Imperial College está entre as universidades máis selectivas do Reino Unido.
thumb|Edificio Aston Webb, do Imperial College London
A taxa de admisión para os estudantes universitarios en 2007 foi do 15,3 %, entanto que para os estudos de máster foi do 19,5 %. na clasificación das mellores universidades do mundo nos *QS World University Rankings* de 2014 e no vixésimo segundo  no *Shanghai Jiao Tong Academic Ranking of World Universities* de 2014.

Segundo o último *Research Assessment Exercise*, unha clasificación para a avaliación da calidade da investigación na universidade británica, cinco carreiras son as mellores no Reino Unido en termos de investigación a nivel internacional: Matemáticas, Epidemioloxía e Saúde Pública, Enxeñaría Química, Enxeñaría Civil e Mecánica, e Enxeñaría Aeronáutica.

Nesta universidade traballaron 15 premios Nobel, dous posuidores de medalla Fields e outros 6.000 académicos, entre os que hai 66 pertencentes á Royal Society, 71 á Real Academia de Enxeñaría e 62 á Academia de Ciencias Médicas.

## Notas
Deep Fantasy

***Deep Fantasy*** é o terceiro álbum da banda canadense de punk rock White Lung, publicado o 17 de xuño de 2014 a través do selo Domino Records. Foi producido por Jesse Gander, que tamén engargouse da produción do seu anterior traballo, *Sorry*. En abril do ano 2016 a revista *Rolling Stone* colocouno no posto 38 da súa lista dos 40 mellores álbums de punk de todos os tempos.

## Listaxe de cancións 
## Notas
Aulostomidae

miniatura|*A. maculatus*.
miniatura|*A. chinensis*.
 
***Aulostomus*** é o único xénero de peixes mariños da familia **Aulostomidae**, incluídos na orde Syngnathiformes. Distribúense por augas tropicais do Atlántico, Índico e Pacífico.

O seu nome procede do grego: *aulos* (frauta) + *stoma* (boca), pola forma tan alongada da súa boca.
Aparecen por primeira vez no rexistro fósil no Eoceno inferior, durante o Paleóxeno (era Cenozoica).

## Morfoloxía 
Teñen un corpo comprimido e moi alongado, cunha lonxitude máxima rexistrada de 100 cm, pel con escamas; a mandíbula inferior con barbas carnosas na punta; ben desenvolvida a liña lateral; a musculatura do corpo está soportada por postes óseos que parecen entrelazados, cunhas 60 vértebras.
* Familia Aulostomidae:
** Xénero *Aulostomus*:
*** *Aulostomus chinensis* (Linnaeus, 1766)
*** *Aulostomus maculatus* (Valenciennes, 1841)
*** *Aulostomus strigosus* (Wheeler, 1955)

## Notas 
* 

## Véxase tamén
Are We Not Men? We Are Devo!

***Q: Are We Not Men? A: We Are Devo!*** é o álbum de estrea da banda estadounidense de New Wave Devo, publicado o 28 de agosto de 1978 a través do selo Warner Bros. Records. Producido por Brian Eno, con produción adicional de David Bowie, foi gravado principalmente en Colonia.

O disco recibiu críticas mixtas e acadou o número 12 da lista británica de álbums e o 78 na *Billboard* estadounidense. Recensións máis recentes teñen sido máis uniformemente positivas, e o álbum foi listado en varias listas restrospectivas por publicacións como *Rolling Stone*, Pitchfork Media e *Spin*. En abril do ano 2016 a revista *Rolling Stone* colocouno no posto 39 da súa lista dos 40 mellores álbums de punk de todos os tempos.

## Listaxe de cancións 
## Notas
Civitas Limicorum

**Civitas Limicorum** foi un probábel asentamento romano que abarcaba a vila actual de Xinzo de Limia. Os poboadores da cidade denomináronse historicamente coma límicos.

No Museo Arqueolóxico de Ourense consérvanse varias lápidas datábeis no inicio do século II d.C. nas que se cita a *Civitas Limicorum* (CIL, II, 2516 e 2517). Esta mesma *civitas* vén sendo identificada coa *Lemica Civitate* do Cronicón de Hidacio.

## Notas
## Véxase tamén
### Outros artigos
* Asociación cultural Civitas Limicorum
### Ligazóns externas
Concello de Comondú

**Comondú** é un concello do estado de Baixa California Sur. Limita coa municipalidade mexicana de La Paz, Mulegé, Loreto e co océano Pacífico. A súa área é de 18.354,8&nbsp;km², e a súa poboación era de 70.816 habitantes no ano 2010. A cabeceira municipal é Ciudad Constitución.

## Demografía 
O concello ten moitas localidades e na seguinte táboa amósanse as principais poboacións cos seus habitantes no ano 2010.

## Notas 
## Véxase tamén 
### Ligazóns externas 
* Concello de Comondú INEGI, 2009.
Pagellus

***Pagellus*** é un xénero de peixes perciformes da familia Sparidae.

## Especies 
Recoñécense as seguintes especies:
* *Pagellus acarne* - **Pancho**
* *Pagellus affinis*
* *Pagellus bellottii*
* *Pagellus bogaraveo* - **Ollomol**
* *Pagellus erythrinus* - **Breca**
* *Pagellus natalensis*

## Notas 
## Véxase tamén
Xosé Manuel Souto González

**Xosé Manuel Souto González**, nado o 26 de decembro de 1956 en Vigo, é un xeógrafo e historiador galego, especialista en territorio e urbanismo.

## Traxectoria 
Estudou o Bacharelato en Vigo. Licenciado en Xeografía e Historia pola Universidade de Santiago de Compostela. Posteriormente especializouse en Historia, Sección de Historia e Cultura de Galicia na mesma Universidade (1981). Foi catedrático de Xeografía e Historia no Ensino Medio dende 1984. A súa tese de doutoramento titúlase *Desartellamento social e caos urbanístico. Vigo, 1960-1980*, publicada en 1990. É profesor titular da Universidade de Valencia, membro do Instituto de Estudos Galegos Padre Sarmiento e membro fundador do Instituto de Estudios Vigueses.

Publicou artigos en *Encrucillada*, *Solaina*, *Cuadernos de Estudios Gallegos*, *Revista Galega de Estudios Agrarios*, *Revista Galega de Educación*, *Grial*…

## Obras 
Entre a súa extensa bibliografía están:
**El hombre y sus actividades en el Valle Miñor*, memoria de licenciatura, 1978.
**Xeografía humana*, Biblioteca Básica da Cultura Galega, 1988.
**Coñecermos Vigo*, 1989
**Geografía de España: Los desequilibrios regionales*, Valencia, 1996.
**Vigo. Cen anos de historia urbana (1880-1980)*, Xerais, 1990.
**O Val Miñor, entre as transformacións rurais e as innovacións urbanas*, 1991.
**Somos el mundo*, con José Ramón Valero, Valencia, 1993.
**Vigo: proxecto e realidade do medio periurbano*, 1994.
**As parroquias*, 1995.
**Los cuadernos de los alumnos. Una evaluación del currículo real*, colectiva, Sevilla, 1996.
**Vivendas e cidades*, 1997
**Didáctica de la geografía. Problemas sociales y conocimiento del medio*, Barcelona, 1998.
**Planeamento estratéxico e mercadotecnica territorial*, 2001.

E unha ampla serie de títulos de carácter didáctico.

## Notas 
## Véxase tamén 
### Bibliografía 
* 
* 
* 
### Ligazóns externas 
*Currículo
*Entrevista en *La Voz de Galicia*, 12/8/2007.
Swords

**Swords** (en ) é unha cidade suburbana predominantemente de clase media, preto da periferia da cidade de Dublín na República de Irlanda.

## Demografía 
A cidade viu un crecemento sen precedente nos últimos 15 anos, e ten un futuro crecemento proxectado máis alto para os próximos 20 anos que calquera cidade na Rexión de Dublín, no censo de 2006 a poboación era de 37.806. En 1994 Swords chegou a ser capital do condado novamente establecido entón como Fingal, e en 2001 converteuse no centro administrativo.

## Notas 
## Véxase tamén 
### Outros artigos 
* Rexión de Dublín
* Castelo de Swords

### Ligazóns externas 
* Sitio web
RedIRIS

**RedIRIS** é a rede española para **I**nterconexión dos **R**ecursos **I**nformático**S** das universidades e centros de investigación. Como tal prové de servizos de conexión a Internet a devanditas institucións. Foi fundada no ano 1988 como un proxecto do entón Plan Nacional de I+D do Ministerio de Educación e Ciencia en colaboración con Telefónica a través da fundación Fundesco e actualmente está xestionada pola Entidade Pública empresarial Red.es e financiada polo Plan Nacional de I+D+i.

## Historia 
Na súa primeira etapa, até 1990, o proxecto tivo como primeiro obxectivo a construción de infraestruturas para ter un sistema de comunicacións homoxéneo entre os centros universitarios e de investigación en rede.

RedIRIS-NOVA conecta máis de 50 puntos de presenza entre si, compondo unha rede mallada sobre a que se desprega a Red Troncal IP de RedIRIS e as redes autonómicas, para permitir a colaboración entre os investigadores e o desenvolvemento de servizos de última xeración.

O proxecto está financiado pola Secretaría de Estado de Investigación, Desenvolvemento e Innovación do Ministerio de Economía e Competitividade, cofinanciado polo Programa Operativo Sociedade do Coñecemento FEDER 2007-2013 (POEC) da Secretaría de Estado de Telecomunicacións e para a Sociedade da Información, e executado pola Entidade Pública Empresarial red.es, organismo encargado da xestión operativa de RedIRIS.

## Forxa de Coñecemento Libre 
Entre os servizos que ofrece está a Forxa de Coñecemento Libre da Comunidade RedIRIS, que ofrece a toda a comunidade un repositorio para desenvolver iniciativas libres na contorna académica-científico universitario. Esta Forxa úsase, por exemplo, como forxa oficial no Concurso Universitario de Software Libre.

## Notas 
## Véxase tamén 
### Outros artigos 
* Fibra escura 
### Ligazóns externas 
* RedIRIS
** IRIS-Libre 
* As redes académicas en España, artigo de Tomás P. de Miguel, director de RedIRIS, no Boletín da Sociedade da Información do Grupo Telefónica.
* RedIRIS-NOVA Rede Avanzada de Comunicacións para a Investigación Española
** Proxecto GÉANT
* Redes académicas e de investigación portuguesa FCCN
Edificio do Banco Pastor da Coruña

O **Edificio do Banco Pastor** é unha construción monumental de 1925 deseñada polos arquitectos Antonio Tenreiro e Peregrín Estellés no Cantón Pequeno da Coruña para sede do Banco Pastor. Foi o edificio máis alto de España ata a construción da sede de Telefónica na Gran Vía de Madrid en 1929.

## Historia 
En 1918 Ricardo Rodríguez Pastor e Pedro Barrié comezaron a comprar parcelas nos Cantóns para construír a sede do seu banco. A partir dese momento comezaron a modificar o tamaño das parcelas, nas que derrubaron os edificios existentes, de tres ou catro pisos con galerías.
 
O proxecto foi encargado por Pastor e Barrié ao seu parente Antonio Tenreiro en 1919 coa idea de construír unha sede para o seu banco. Tenreiro licenciárase en arquitectura en Madrid ese mesmo ano e estableceuse na Coruña en 1921. O proxecto definitivo é de 1922. A Comisión Municipal de Obras aprobou o proxecto de edificio de 38 metros a pesar de que o máximo aceptado era de 20 metros indicando que o novo e moderno edificio faría máis fermosa a cidade.

## Descrición 
miniatura
O edificio, de case corenta metros de altura, ocupa unha parcela de máis de 1000 metros cadrados. Foi deseñado por Antonio Tenreiro, Peregrín Estellés e Emilio Moya, aínda que só asinaron os planos os dous primeiros.

A entrada realízase a través dun chafrán entre o Cantón Pequeno e a rúa de Santa Catarina polo que se accede a un vestíbulo no que se situaban as caixas e os mostradores do banco.

En 1959 o edificio foi ampliado cara á rúa de Durán Loriga.

## Notas 
## Véxase tamén 
### Bibliografía
* 
* 

### Ligazóns externas 
* Ficha  en Turgalicia
* Sede Central del Banco Pastor
Corpus Christi de Ponteareas

A **festa do Corpus Christi** celébrase con especial énfase na localidade pontevedresa de Ponteareas, sendo unhas das festas máis representativas do concello. A data da celebración é a fin de semana seguinte ao xoves do Corpus Christi. En 1980 foi declarada Festa de Interese Turístico Nacional, e en 2009 recibiu o recoñecemento de Festa de Interese Turístico Internacional.

Durante as festas do Corpus, é característico a colocación de alfombras feitas con follas, flores e outros elementos naturais, recubrindo as principais e máis céntricas rúas da localidade. As alfombras permanecen intactas na súa confección, na madrugada do sábado, ata a procesión do domingo, que percorre todas as rúas decoradas con esta arte. Os preparativos para a confección destas comezan entre 30 e 40 días antes da celebración, e tradicionalmente eran realizadas polas mulleres da vila.

A vila de Ponteareas está irmandada coa vila canaria de  La Orotava (Tenerife), onde tamén se realizan alfombras semellantes que cobren as súas rúas.

## Galería de imaxes

Corpus Ponteareas 01-27.jpg
Corpus Ponteareas 01-31.jpg
Corpus Ponteareas 01-08.jpg
Corpus Ponteareas 01-26.jpg
CorpusChristiPonteareas.jpg
Corpus Christi Puenteareas 2017 - 35392760705.jpg
Corpus Christi Puenteareas 2017 - 35263478561.jpg
Corpus Christi Puenteareas 2017 - 35005966310.jpg
Corpus Christi, Ponteareas, PO.JPG

## Notas 
## Véxase tamén 
### Outros artigos 
* Corpus Christi
* Festa da Coca de Redondela
### Ligazóns externas 
* turismoponteareas.gal  Información da celebración na páxina do Concello de Ponteareas.
* Miles de persoas visitan no Corpus Ponteareas e Ares. TVG
San Juan del Río

**San Juan del Río** é unha cidade e cabeceira municipal do concello de San Juan del Río, en México, situado no estado de Querétaro.

## Étimo do topónimo
San Juan del Río identifícase co nome antigo na lingua náhuatl de **Ixtachichimecapan** (cfr. náhuatl actual **Izta**c (branco), **chichimeca**tl (pobo chichimeca) e o sufixo de **pan** (acima de-). O seu antigo nome provén do náhuatl e significa "lugar na cima da terra dos chichimecas brancos".

## Notas 
## Véxase tamén
### Outros artigos 
*Querétaro
LIBRIS

**LIBRIS** (Library Information System) é unha base de datos bibliográfica que consiste nun catálogo unificado baseado en varios catálogos de diferentes bibliotecas suecas que está mantido pola Biblioteca Nacional de Suecia en Estocolmo. Permite a busca libre de arredor de seis millóns e medio de títulos de todo o país e o seu contido está dispoñíbel de balde.

## Notas 
## Véxase tamén 
### Ligazóns externas 
* Páxina oficial de LIBRIS 
* Open Data, Información sobre LIBRIS.
Ju-On: The Grudge

***Ju-On: The Grudge*** é un filme xaponés de terror escrito e dirixido por Takashi Shimizu. Trátase do terceiro filme da franquía *Ju-on* e o primeiro en ser estreado nos cines (os dous primeiros lánzaronse en vídeo). O filme estreouse no Screamfest Film Festival en outubro de 2002 e tivo varias secuelas e un remake estadounidense titulado *The Grudge*, estreado en 2004.

## Personaxes 
* Megumi Okina como Rika Nishina
* Misaki Ito como Hitomi Tokunaga
* Misa Uehara as Izumi Toyama
* Tomomi Kobayashi as Young Izumi
* Takashi Matsuyama como Takeo Saeki
* Yuya Ozeki como Toshio Saeki
* Takako Fuji como Kayako Saeki
* Yui Ichikawa como Chiharu
* Kanji Tsuda como Katsuya Tokunaga
* Kayoko Shibata como Mariko
* Hideo Sakaki como Empregado do centro
* Miho Fujima como Joshi Ana
* Yukako Kukuri como Miyuki
* Shuri Matsuda como Kazumi Tokunaga
* Yōji Tanaka como Yûji Tôyama
* Yoshiyuki Morishita como Keibiin

## Notas 
## Véxase tamén 
### Ligazóns externas 
* 
* Ficha en BoxOfficeMojo
Cabo San Lucas

**Cabo San Lucas** é unha cidade de México situada no extremo sur da península de Baixa California e do estado de Baixa California Sur. Fronte ás súas costas únense as augas do golfo de California e do océano Pacífico.

## Xeografía 
A súa localización xeográfica é a 22.88° de latitude norte e 109.90° de lonxitude oeste.

A localidade e o municipio están comunicadas por estrada con La Paz capital do estado de Baixa California Sur, conta ademais co Aeródromo Internacional de Cabo San Lucas e o Aeroporto Internacional de Los Cabos.

## Demografía 
É unha delegación do municipio de Los Cabos, cuxa cabeceira municipal é San José del Cabo, a poboación do municipio rexistrada no censo do ano 2010 foi de 238&nbsp;487&nbsp;habitantes.

## Consulados 
* (Consulado Honorario)
* (Axencia Consular)

## Notas 
## Véxase tamén 
### Outros artigos 
*Los Cabos
US-Cuba Democracy PAC

**US-Cuba Democracy PAC**&nbsp;é un grupo de presión que fai tarefas de *lobby* no Congreso dos Estados Unidos e na Casa Branca, co obxectivo declarado de promover unha transición incondicional que leve a Cuba; a democracia, o imperio da lei, e o libre mercado.

## Actividades e obxectivos declarados 
A organización US-Democracy PAC leva a cabo tarefas de *lobby* no Congreso dos Estados Unidos, en varios asuntos e en diversas iniciativas lexislativas, entre elas;
* Oporse a qualquier proxecto de lei que financie a existencia prolongada do réxime castrista.
* Dar coraxe aos membros do Congreso dos Estados Unidos, para tratar de convencer ás persoas que forman parte outros parlamentos de todo o Mundo, para que apoien as lexítimas aspiracións de liberdade do pobo de Cuba.
* Defender ao hemisferio occidental contra a ameaza que pode chegar a representar o réxime castrista.
* Preparar á próxima xeración de líderes democráticos cubanos.
* *US-Cuba Democracy PAC*&nbsp;ofrece o seu apoio a candidatos; que teñen un papel clave nos comités do Congreso, que son responsables dos asuntos relacionados con Cuba, e que demostraron o seu apoio a favor da loita polos Dereitos humanos en Cuba.
* *US-Cuba Democracy PAC* ten como obxectivo facer chegar a súa opinión aos novos membros do Congreso, nun esforzo por crear un apoio bipartisano a favor do embargo contra o réxime castrista.

## Historia 
A organización US-Cuba Democracy PAC foi creada no mes de agosto do ano 2003.

## Membros importantes 
Anolan Ponce, Mauricio Claver-Carone, Gus Machado, Raul Masvidal, e Remedios Díaz Oliver.

## Ligazóns externas 
* *www.uscubapac.com* (inglés)
Labarta

O topónimo **Labarta** pode referirse a:

;En Galiza
***Labarta**, lugar da parroquia de Noia, no concello de Noia.

Amais, como apelido pode referirse a:

***Enrique Labarta Pose** (1863 -  1925), escritor e xornalista galego;
***Jesús López de Rego Labarta**, arquitecto galego (1876-1972);
***Uxío Santiago Labarta Fernández** (n, 1949), biólogo galego, vinculado ao Instituto de Investigacións Mariñas de Vigo.

## Véxase tamén
### Outros artigos
***Edificio Pardo Labarta**, na Porta do Sol de Vigo (1911).
Concello de San Juan del Río, Querétaro

**San Juan del Río** é un municipio do estado de Querétaro, en México. A súa poboación era de 241.699 habitantes en 2010. A cabeceira municipal é San Juan del Río.

## Notas 
## Véxase tamén
### Ligazóns externas 
* Concello de San Juan del Río INEGI, 2009.
Bellac

**Bellac**  (en occitano Belac) é unha localidade e concello de Francia, na rexión de Lemosín, departamento de Alto Vienne. É a subprefectura do distrito e a cabeceira do cantón de Bellac. Está integrada na *Comunidade de concellos do Alto Lemosín*, da que é a de maior poboación.

## Notas
Carlota de Gales

[miniatura|Canonazo de saúdo en [Hyde Park, Londres, para anunciar o nacemento de Carlota.]]
**Carlota de Cambridge** (en ), de nome completo **Charlotte Elizabeth Diana Windsor**, nada en Londres o 2 de maio de 2015, é unha princesa británica.

É a segunda filla dos duques de Cambridge Guillerme e Catarina e quinta bisneta da raíña Isabel II do Reino Unido e o príncipe Filipe, duque de Edimburgo e neta da falecida Diana, princesa de Gales. É á súa vez, a 4ª na liña de sucesión ao Trono Británico, tras o seu avó o príncipe Carlos, príncipe de Gales, o seu pai o duque de Cambridge e o seu irmán máis vello o príncipe Xurxo de Cambridge. É a primeira princesa británica en non ser superada por un irmán máis novo, Lois de Cambridge, na liña de sucesión.

## Devanceiros 

## Notas
Henrique de Sussex

O **príncipe Henrique de Sussex**, de nome completo *Henry Charles Albert David Windsor* e coñecido informalmente como **Príncipe Harry**, nado en Londres o 15 de setembro de 1984, é o fillo máis novo do rei Carlos III do Reino Unido e Diana, princesa de Gales. É neto da raíña Isabel II e do príncipe Filipe, duque de Edimburgo.

Cando naceu ocupaba o terceiro lugar na liña de sucesión ao trono británico, pero despois do nacemento dos seus sobriños, os príncipes Xurxo, Carlota e Lois, fillos do seu irmán Guillerme, ocupa o posto número seis.

Ao culminar a súa educación en colexios do Reino Unido e pasar parte do seu ano sabático en Australia e Lesotho, optou por seguir a carreira militar, formándose na Real Academia de Sandhurst. Foi comisionado como cornet no The Blues and Royals do Household Cavalry Regiment (cabalería do rexemento), servindo temporalmente xunto ao seu irmán William e completando a súa formación como líder de tropa. En 2007 e 2008 serviu durante 77 días en Helmand (Afganistán) pero foi retirado do lugar tras divulgarse a súa presenza alí por unha revista australiana. Regresou a Afganistán para unha despregadura de 20 semanas en 2012 e 2013 xunto á Army Air Corps.

O 19 de maio de 2018 casou con Meghan Markle. O 15 de outubro do mesmo ano, anunciouse que os duques esperaban o seu primeiro fillo. O 6 de maio de 2019 a duquesa deu a luz a un varón, Archie Harrison Mountbatten-Windsor.

## Ascendencia 

## Notas 
## Véxase tamén 
* Familia real británica
Berantevilla

**Berantevilla** é un concello de Áraba, no País Vasco. Pertence á cuadrilla de Añana e tiña en 2015 unha poboación de 467 habitantes.

Ademais da localidade deBerantevilla, no concello hai outras localidades, que á súa vez forman *concejos*: Lacervilla, Mijancas, Santa Cruz del Fierro, Santurde, Tobera, Lacorzanilla e Escanzana

## Véxase tamén 
### Ligazóns externas 
* Sitio web do concello
Iruña Oka

**Iruña Oka** (en castelán: *Iruña de Oca* e oficialmente **Iruña Oka/Iruña de Oca**) é un concello de Áraba, no País Vasco. Pertence á cuadrilla de Añana e tiña en 2015 unha poboación de 3.172 habitantes.

O concello de Iruña Oka formouse en 1976 pola fusión dos concellos de Iruña (Víllodas e Trespuentes) e Nanclares de la Oca (Nanclares de la Oca, Ollávarre e Montevite).

Está formado por cinco localidades, que forman á súa vez *concejos*: Nanclares de la Oca/Langraiz Oka (capital), Mandaita/Montevite, Ollávarre/Olabarri, Tresponde/Trespuentes e Víllodas/Billoda.

## Véxase tamén 
### Ligazóns externas 
* Sitio web do concello